Document ID: 32006R1221

KOMISIJAS REGULA (EK) Nr. 1221/2006
(2006. gada 11. augusts),
ar kuru groza Padomes Regulu (EK) Nr. 1623/2000, ar ko nosaka sīki izstrādātus noteikumus Regulas (EK) Nr. 1493/1999 par vīna tirgus kopīgo organizāciju ieviešanai, attiecībā uz tirgus mehānismiem
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1999. gada 17. maija Regulu (EK) Nr. 1493/1999 par vīna tirgus kopīgo organizāciju (1), un jo īpaši tās 33. pantu,
tā kā:
(1)
Komisijas Regulas (EK) Nr. 1623/2000 (2) 45., 59. un 61. pantā ir noteikts termiņš vīndarības blakusproduktu destilācijai. Ņemot vērā bagātīgo 2005./2006. gada ražu, dažas dalībvalstis sastopas ar praktiskām grūtībām, kuru dēļ tās nevar pabeigt destilāciju noteiktajā termiņā. Tādēļ šis termiņš ir jāpagarina.
(2)
Regulas (EK) Nr. 1623/2000 63.a pantā par vīna destilāciju dzeramajā alkoholā noteikts saražotā vīna daudzums procentos, kuru katrs ražotājs var destilēt. Minētais procentuālais daudzums jānosaka attiecībā uz 2006./2007. vīna gadu.
(3)
Tādēļ attiecīgi jāgroza Regula (EK) Nr. 1623/2000.
(4)
Lai nodrošinātu attiecīgo ražotāju darbības nepārtrauktību, šī regula ir jāpiemēro no 2006. gada 16. jūlija.
(5)
Šajā regulā paredzētie pasākumi ir saskaņā ar Vīna pārvaldības komitejas atzinumu,
IR PIEŅĒMUSI ŠO REGULU.
1. pants
Regulu (EK) Nr. 1623/2000 groza šādi.
1)
Regulas 45. panta 1. punkta ceturto daļu aizstāj ar šādu tekstu:
“Atkāpjoties no pirmajā daļā noteiktā, 2004./2005. un 2005./2006. vīna gadam pirmajā daļā minēto dienu pārceļ uz nākamā vīna gada 31. augustu.”
2)
Regulas 59. panta trešo daļu aizstāj ar šādu tekstu:
“Atkāpjoties no pirmajā daļā noteiktā, 2004./2005. un 2005./2006. vīna gadam pirmajā daļā minēto dienu pārceļ uz nākamā vīna gada 15. septembri.”
3)
Regulas 61. panta 3. punkta otro daļu aizstāj ar šādu tekstu:
“Tomēr 2004./2005. un 2005/2006 vīna gadam pirmajā daļā minēto dienu pārceļ uz nākamā vīna gada 15. septembri.”
4)
Regulas 63.a panta 2. punkta pirmās daļas pēdējo teikumu aizstāj ar šādu tekstu:
“Noteiktā procentuālā daļa 2004./2005., 2005./2006. un 2006./2007. vīna gadam ir 25 %.”
2. pants
Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
To piemēro no 2006. gada 16. jūlija.
Šī regula uzliek saistības kopumā un ir tieši piemērojama visās dalībvalstīs.
Briselē, 2006. gada 11. augustā

Labels: 17
6